Täna saanuks peapiiskop emeeritus Jaan Kiivir Jr (19.02.1940-31.08.2005) 80 aastat vanaks. Sünniaastapäevaga seoses peavad teda meeles mitmed kristlikud meediaväljaanded, Tallinnas aga esitletakse õhtul mälestusteraamatut.
Uudised
2020
veebruar
Tallinna Toomkooli esmamainimise 700. aastapäeva puhul esitleti K. E. von Baerile pühendatud väärtasja
Täna, 14. veebruaril toimus Eesti Panga muuseumis tänuüritus, kus 700-aastane Tallinna Toomkool võttis pidulikult kokku möödunud juubeliaasta ja esitles kooli vilistlasele Karl Ernst von Baerile (1792–1876) pühendatud väärtasja.
Peapiiskop Urmas Viilma, kelle ametisse pühitsemisest möödus küünlapäeval viis aastat, esitles 3. veebruaril Tallinnas oma raamatut “Valguse tähed”.
“Vaga Siimeoni poolt paganate valguseks nimetatud Jeesuse sündi ennustas ette juba prohvet Jesaja, kes kutsus teda muude tiitlite seas ka Rahuvürstiks. Jeesus ise nimetas ennast aga maailma valguseks. Nõnda kohtuvad küünlapäeva sõnumis tähendusrikkalt – rahu ja valgus,” tõdeb peapiiskop Viilma oma jutluses.
jaanuar
Laupäeval, 8. veebruaril toimub Oru Evangeelses Rahvaõpistus koolitussarja koolitus “Kasvukool”. Seekord on teemaks keskendumisraskused.
Eesti kultuurkapital kuulutas Jõgevamaa ekspertgrupi poolt elutööpreemia saajana välja EELK Mustvee koguduse õpetaja Eenok Haameri.
2. veebruaril 2020 möödub peapiiskop Urmas Viilma ametisse pühitsemisest viis aastat. Sel puhul ilmub raamat „Valguse tähed“, mis koondab tsitaate ja mõtteid Urmas Viilma Toomkoguduse õpetaja ja peapiiskopi ametiaja jutlustest, karjasekirjadest, kõnedest ja artiklitest.
Nelijärvel 21.-22. jaanuarini toimunud vaimulike konverentsil valiti aasta vaimulikuks 2020 EELK Keila ja Saue koguduse õpetaja Matthias Burghardt.
1. Nelipühal antakse Tallinna Toomkirikus üle Aasta Kirikumuusiku aunimetus. Kandidaate sellele tiitlile oodatakse kuni 1. märtsini.
Iga-aastane jaanuaris toimuv konverents Nelijärve puhkekeskuses on tänavu kohale toonud 122 vaimulikku ja kiriku töötegijat üle Eesti.
Täna, 13. jaanuaril algava uue sõnaõhtute hooaja juhatab Janek Mäggi sisse koos näitleja, lavastaja ja teatripedagoogi Lembit Petersoniga. Vahepalu mängib orelil Maris Oidekivi-Kaufmann. „Loodud sõna õhtud“ toimuvad iga kuu teisel esmaspäeval kell 18.
Reiu Tüüri näitus 12 runo vihmaveele on eesti kunstniku sümboolne austusavaldus oma kodumaale pärast Leedus veedetud 10 aastat. Tüüri kunst ühendab Baltikumi põhja ja lõunaosa kultuuri, kastes selle meie ühisesse Euroopa pärandisse.
Tänasest alustas sotsiaalministeeriumis peakaplanina tööd vaimulik Ove Sander, kelle ülesanne on ehitada üles hingehoiusüsteem tervishoiu- ja hoolekandeasutustes.
Täna on Vabadussõja relvarahu 100 aastapäev. Vabadussõjas võidelnute mälestuspäeva tähistamiseks helisevad kell 10.30 kirikute kellad ja süüdatakse mälestusküünlad Vabadussõja mälupaikades üle Eesti.